હવે તણાવ સાથે કામ કરવામાં ઉલટાનું વધું મોડું કરશો. હું કહું છું કે બે મિનિટ અટકો. જો તમારી પાસે પાંચ મિનિટ પણ તમારા પોતાના માટે નથી તો એક મિનિટ તો ફાળવો. હવે એવું ન કહેતા કે એક મિનિટ પણ ન આપી શકું. એક મિનિટ માટે તમે વિચાર કરો કે ‘ઠીક છે, મારે મોડું થઇ ગયું પરંતુ તેનો પ્રભાવ મારા કામ ઉપર તો નહીં જ પડે. હવે પરિસ્થિતિ મારા નિયંત્રણમાં છે. કેમકે મારું મન મારા નિયંત્રણમાં છે. હવે હું સ્થિર રહીને પણ મારા કાર્યનો પ્રારંભ કરીશ.' આ વિચાર તમે જ કરી શકો છો.